Към 15:30 ч. в понеделник бе потушен пожарът в горите над м.Люляците и с.Врабците 
В борбата с огъня в понеделник се включиха 40 служители на държавните горски стопанства Габрово, Севлиево и Плачковци и на ДЛС „Росица”- Лъгът, 20 пожарникари, доброволци от доброволно формирование „Янтра” към Община Габрово. 
Пожарът започна в четвъртък, 12.11., в горскостопански участък „Тодорчета” над габровския язовир „Христо Смирненски”. На няколко пъти, с усилията на горски служители, пожарникари и доброволци, той бе потушаван, но се възобновяваше от бурния вятър. 
Засегнати са общо над 800 дка горска площ - предимно шума, ниска растителност, храсти и сухи дървета, както и около  20 дка борова гора. 
Причините за пожара са в процес на изясняване.
